هامپەیمانیی چەپی ڕادیکاڵی یونان – هامپەیمانیی وەڵێکەوتەوازی (سێرێزا) ناڕەزایەتییش وەراوەروو هجوومە پاکتاوکارییەکا بەر وست، کە ڕۊو ٢٥وو نیسانی ئا هجوومە پاکتاوکاریۍ جە دەیان شارێنە جە دژوو کورڎا کریا.
بەشوو هەرمانەو ئەورووپای و میاننەتەوەیی هامپەیمانیی وەڵێکەوتەواز (سێرێزا) ئەرەیاوناش، پەشتیوانی جە کەسە گیریایەکا کەرا.
سێرێزا واتیچش، ئا ئۊپەراسیۊنە پاکتاوکارییە سیاسییە وەڵی ورچنیەی ١٤و ئایارینە کریان.
ئانەیچش ئەرەیاونان، "وەڵۍ ورچنیەینە گێرتەی ڕۊنامەنویسا، پارێزنەرا، هونەرمەندا و ئەنداماو پارتوو چەپی سەوزی، پەی قۊرتنیایۊ و زەرەروستەی بە پڕۊسەو ورچنیەی. ئێمە بە نیگەرانیی فرەوە چەمڎاریی ئا وەڵێئامایا کەرمێ".
س.ز
